CELEX: 62017TB0148
Language: ro
Date: 2017-12-07 00:00:00
Title: Cauza T-148/17: Ordonanța Tribunalului din 7 decembrie 2017 – Troszczynski/Parlamentul („Acțiune în anulare — Norme privind cheltuielile și indemnizațiile deputaților în Parlamentul European — Indemnizație pentru asistență parlamentară — Recuperarea sumelor plătite în mod nejustificat — Inadmisibilitate parțială — Nepronunțare asupra fondului parțială”)

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/26
            
         Ordonanța Tribunalului din 7 decembrie 2017 – Troszczynski/Parlamentul
   (Cauza T-148/17) (1)
   
   ((„Acțiune în anulare - Norme privind cheltuielile și indemnizațiile deputaților în Parlamentul European - Indemnizație pentru asistență parlamentară - Recuperarea sumelor plătite în mod nejustificat - Inadmisibilitate parțială - Nepronunțare asupra fondului parțială”))
   (2018/C 042/39)
   Limba de procedură: franceza
   
      Părțile
   
   
      Reclamantă: Mylène Troszczynski (Noyon, Franța) (reprezentanți: inițial M. Ceccaldi, ulterior F. Wagner, avocați)
   
      Pârât: Parlamentul European (reprezentanți: G. Corstens și S. Seyr, agenți)
   
      Intervenient în susținerea pârâtului: Consiliul Uniunii Europene (reprezentanți: A. Jensen, M. Bauer și R. Meyer, agenți)
   
      Obiectul
   
   Cerere întemeiată pe articolul 263 TFUE prin care se urmărește anularea deciziei Secretarului General al Parlamentului din 23 iunie 2016 de recuperare de la reclamantă a unei sume de 56 554 de euro plătite în mod nejustificat pentru asistență parlamentară și a notei de debit aferente acesteia, precum și a deciziei chestorilor din 13 decembrie 2016 de respingere a reclamației reclamantei împotriva deciziei din 23 iunie 2016
   
      Dispozitivul
   
   
               1)
            
            
               Respinge acțiunea ca inadmisibilă în măsura în care se referă la cererea de anulare a deciziei Secretarului General al Parlamentului European din 23 iunie 2016 de recuperare de la doamna Mylène Troszczynski a unei sume de 56 554 de euro plătite în mod nejustificat pentru asistență parlamentară și a notei de debit aferente acesteia, precum și la cererea de obligare a Parlamentului la plata către reclamantă a sumei de 50 000 euro cu titlu de cheltuieli recuperabile.
            
         
               2)
            
            
               Constată că nu mai este necesară pronunțarea asupra acțiunii în măsura în care privește cererea de anulare a deciziei chestorilor din 13 decembrie 2016 de respingere a reclamației reclamantei împotriva deciziei din 23 iunie 2016.
            
         
               3)
            
            
               O obligă pe doamna Troszczynski să suporte, pe lângă propriile cheltuieli de judecată, și pe cele efectuate de Parlament.
            
         
               4)
            
            
               Consiliul Uniunii Europene suportă propriile cheltuieli de judecată.
            
         
      (1)  JO C 144, 8.5.2017.